સરકારનાં સૂત્રોના જણાવ્યા પ્રમાણે ૨૦૨૫ સુધીમાં ગુજરાત વિધાનસભાના સભ્યોની સંખ્યા ૨૨૦ થાય તેવી પ્રબળ સંભાવના છે. આથી જ અગાઉથી ગૃહની અંદરની બેઠક વ્યવસ્થા ૨૨૦ કરવાનો નિર્ણય લેવાયો છે. એટલે ૨૦૧૭ની વિધાનસભા ચૂંટણી બાદ ગુજરાતમાં યોજાનાર વિધાનસભાની ચૂંટણી ૨૨૦ બેઠક માટે થાય તો નવાઇ નહીં. વિધાનસભાનું નવિનીકરણ કરવા પાછળનું કારણ બેઠક વ્યવસ્થાનો વધારો નથી પણ દરેક વખતે ૧૮૨ સભ્યોનો આંકડો પૂરો રહેતો નથી અને કોઇ ને કોઇ ધારાસભ્યનું મૃત્યુ થતાં વિધાનસભા ખંડિત બને છે. આથી દંતાલીના સ્વામી સચ્ચિદાનંદજી દ્વારા સૂચન કરવામાં આવ્યું હતું કે વિધાનસભાની ઉપર ઘુમ્મટ જેવું બનાવવું જોઈએ.